
BASES

QUI POT PARTICIPAR?
El concurs està obert a tots els col·legiats, carnets joves del COLGEOCAT i públic en general, aportant un màxim de 5 fotografies per categoria. Els menors d’edat podran participar fent-nos arribar un autorització del pare, mare o tutor per e-mail a info@colgeocat.org. 

CATEGORIES
El tema de les fotografies haurà d’estar relacionat amb la geologia en totes les seves vessants, en les següents categories:
· EL PAPER DEL GEÒLEG/A: Fotografies que mostrin el treball del geòleg.
· GENERAL: Fotografies de paisatges geològics.

TERMINIS
El termini màxim de presentació de fotografies finalitza el 23 de novembre de 2026.
La entrega de premis tindrà lloc al sopar de Nadal el 10 de desembre de 2026.

JURAT
El jurat estarà format per 3 fotògrafs especialitzats en temes ambientals:

-Dani Valdés, el trobareu a www.danivaldes.com
-Ignasi Cebrian, representant de la Societat Catalana de Fotògrafs de Natura a la Institució Catalana d'Història Natural.
-Albert Masó, biòleg, Doctor en Ecologia i Evolució, i assessor científic del National Geographic.

El jurat escollirà les fotografies guanyadores per les categories de GEOLOGIA ESTRUCTURAL i GENERAL. Els guanyadors de la categoria el PAPER DEL GEÒLEG/A serà escollit per votació popular entre els col·legiats del COLGEOCAT. De totes les fotografies presentades, es triarà, mitjançant votació de tots/es els participants, la MILLOR FOTOGRAFIA.

FORMAT
Les fotografies hauran de ser inèdites, sense haver estat mai premiades en cap altre concurs, ni en edicions anteriors del concurs Geofotos.
Les imatges poden ser en color o en blanc i negre, en format .jpg, resolució mínima 72 dpi.
En cas de ser finalista i/o premiada es demanarà la captura original.
No estan permesos els retocs, com ara els muntatges fotogràfics, collages, eliminació d’elements de la imatge original, etc. Però sí l’optimització (edició digital bàsica com exposició, contrast, saturació, enquadrament, etc.).
Les imatges seguiran el codi ètic de la Societat Catalana de Fotògrafs de Natura:
http://fotografsnatura.blogspot.com/2009/12/codi-etic-per-fotografs-associats-la.html

PRESENTACIÓ
Les fotografies han d’enviar-se a l’adreça electrònica info@colgeocat.org, acompanyades del formulari adjunt, un formulari per a cada fotografia presentada, indicant el títol de la fotografia i una breu descripció, lloc i data de la presa de fotografia, nom i cognoms de l’autor, telèfon i e-mail de contacte.
DRETS D’AUTOR I IMATGE
La participació en el concurs suposa la cessió no exclusiva al COLGEOCAT dels drets d’ús, difusió, distribució, reproducció i exhibició, de totes les obres presentades per a la comunicació del concurs i a la web, i per a la difusió de futures edicions.
La cessió no exclusiva al COLGEOCAT dels drets d’ús, difusió, distribució, divulgació, reproducció i exhibició s’estendrà també per a publicacions pròpies del COLGEOCAT, sigui en suport digital o en paper, on constarà sempre el títol de la imatge, el nom de l’autor i edició del concurs Geofotos, sempre que s’hagi autoritzat explícitament en la casella corresponent del formulari de participació.
Tanmateix, la propietat intel·lectual pertanyerà sempre als seus autors. És responsabilitat única i exclusiva de l’autor disposar del consentiment dels drets d’ús d’imatge i reproducció de les persones, llocs, espais, etc. que apareixen a la fotografia.

L’organització del present concurs valorarà la possibilitat de realitzar una exposició amb les fotografies finalistes i premiades.
L’organització i el jurat es reserven el dret de declarar desert qualsevol dels premis si les fotografies presentades no disposen de la qualitat mínima exigida.
L’organització i el jurat es reserven la facultat de resoldre qualsevol aspecte o eventualitat no prevista en aquestes bases.
La participació en aquest concurs suposa l’acceptació d’aquestes bases.

PREMIS
S’entregaran tres premis* per cada categoria:

EL PAPER DEL GEÒLEG/A
1r PREMI: 200 €, 1 entrada doble al Cosmo Caixa i al Planetari, 1 entrada doble al Museu de Ciències Naturals de Barcelona.

2n PREMI: 100 €, 1 entrada doble al Cosmo Caixa i al Planetari, 1 entrada doble al Museu de Ciències Naturals de Barcelona.

3r PREMI: 1 entrada doble al Cosmo Caixa i al Planetari, 1 entrada doble al Museu de Ciències Naturals de Barcelona.

GENERAL
1r PREMI: 200 €, 1 entrada doble al Cosmo Caixa i al Planetari, 1 entrada doble al Museu de Ciències Naturals de Barcelona.

2n PREMI: 100 €, 1 entrada doble al Cosmo Caixa i al Planetari, 1 entrada doble al Museu de Ciències Naturals de Barcelona i 1 fòssil.

3r PREMI: 1 entrada doble al Cosmo Caixa i al Planetari, 1 entrada doble al Museu de Ciències Naturals de Barcelona.

MILLOR FOTOGRAFIA
Lot de vins DO Montsant
FORMULARI DE PARTICIPACIÓ - GEOFOTOS 2026

DADES DEL PARTICIPANT

NOM:
COGNOMS:
TELÈFON:
E-MAIL:

CATEGORIA DE L’IMATGE (indicar en cada cas quantes imatges es presenten, amb un màxim de 5 per categoria)
EL PAPER DEL GEÒLEG/A: 
GENERAL:

INFORMACIÓ DE L’IMATGE (emplenar per a cada imatge que es presenta)

TÍTOL DE LA FOTOGRAFIA:
(El nom de l’arxiu ha de ser de la següent manera: categoria_nomicognom_títolfoto; ex: general_martagarcia_volcacruscat)

CATEGORIA:
LLOC:
DATA:
DESCRIPCIÓ:

	Sí
	No
	 AUTORITZACIÓ PER TRACTAR DADES PERSONALS

	
	
	 Accepto que, en cas de ser guanyador, es publiqui el meu nom,cognoms e imatge als mitjans de comunicació del Col·legi de Geòlegs i Geòlogues de Catalunya 

	
	
	 Accepto que m’enviïn comunicacions comercials de productes o serveis 


D’acord amb el que disposa el Reglament (UE) 2016/679, de 27 d’abril (GDPR), i la Llei Orgànica 3/2018, de 5 de desembre (LOPDGDD), em dono per informat/da que les meves dades personals seran tractades sota la responsabilitat de COL·LEGI DE GEÒLEGS I GEÒLOGUES DE CATALUNYA per participar en el premi - concurs per ser necessari per al manteniment de la relació contractual que suposa, i per publicar les meves dades (nom complet i imatge) en cas que sigui guanyador/a del mateix en mitjans de comunicació i enviar-me informació comercial dels seus productes i serveis, mitjançant l’obtenció prèvia del meu consentiment. Es conservaran les dades durant no més temps del necessari per mantenir la finalitat del tractament o mentre hi hagi prescripcions legals que en dictaminin la custòdia. No es comunicaran les dades a tercers sense el meu consentiment. Estic informat del fet que tinc dret a revocar aquest consentiment en qualsevol moment i a exercir els drets d’accés, rectificació, portabilitat i supressió de les meves dades i els de limitació i oposició al tractament adreçant-me a C/ Casp, 130(edif. COACB). Planta 3ª- Despatx 10, - 08013 Barcelona, info@colgocat.org . També estic informat que puc reclamar davant l’autoritat de control a apdcat.gencat.cat. Dades de contacte del delegat de protecció de dades: MICROLAB HARD, S.L. - 936803825 -dpo@colgeocat.org

